**ZÁPISNICA**

**z štvrtého zasadnutia obecného zastupiteľstva v obci Lipovce**

**konaného 17.10.2023**

Prítomní: podľa prezenčnej listiny

**Program:**

1. *Otvorenie zasadnutia obecného zastupiteľstva, schválenie programu*
2. *Určenie zapisovateľa a overovateľov*
3. *Návrh na schválenie zmeny rozpočtu obce Lipovce rozpočtovým opatrením č. 6/2023,*

*zmena rozpočtu účelovo určených FP č. 4/2023 a rozpočtové opatrenie č. 5/2023*

1. *Príprava verejného obstarávania na pozemkové úpravy v lokalite Roveň*
2. *Návrh na kúpu pozemku*
3. *Návrh na úpravu výšky nájomného v obecnej bytovke*
4. *Schválenie Programu hospodárskeho a sociálneho rozvoja*
5. *DHZ – žiadosť o dotáciu*
6. *Rôzne*
7. *Diskusia*
8. *Záver*

**Priebeh rokovania**

**K bodu 1 – Otvorenie zasadnutia Obecného zastupiteľstva (ďalej len OZ)**

Zasadnutie obecného zastupiteľstva v Lipovciach otvoril privítaním prítomných poslancov starosta obce. Starosta konštatoval, že OZ je uznášania schopné, predniesol program zasadnutia OZ a následne dal hlasovať.

Obecné zastupiteľstvo **odsúhlasilo** prednesený program.

Hlasovanie: za: 6 proti: 0 zdržal sa: 0

**K bodu 2- Určenie zapisovateľa a overovateľov**

**Overovatelia zápisnice:** Matúš Eliáš a Ing. Stanislav Imrich

**Zapisovateľ:** Jozef Petrík

Hlasovanie: za: 6 proti: 0 zdržal sa: 0

**K bodu 3 – Návrh na odsúhlasenie zmeny rozpočtu obce Lipovce rozpočtovým opatrením č.  
 6/2023, zmena rozpočtu účelovo určených finančných prostriedkov č. 4/2023 a   
 rozpočtové opatrenie č. 5/2023**

Starosta obce prečítal poslancom návrh na zmenu rozpočtu Obce Lipovce rozpočtovým opatrením č. 4/2023 a rozpočtové opatrenie č.5/2023.

Obecné zastupiteľstvo **berie na vedomie** zmenu rozpočtu Obce Lipovce rozpočtovým opatrením č. 4/2023 (účelové finančné prostriedky) a rozpočtové opatrenie č. 5/2023

Ďalej starosta prečítal dôvodovú správu na zmenu rozpočtu obce Lipovce rozpočtovým opatrením 6/2023.

Obecné zastupiteľstvo po prerokovaní a následnom hlasovaní **schválilo** návrh na zmenu rozpočtu Obce Lipovce rozpočtovým opatrením č. 6/2023.

***Uznesenie č. 1/4 - 10/2023***

Hlasovanie: za: 6 proti: 0 zdržal sa: 0

**K bodu 4 – Príprava verejného obstarávania na realizáciu pozemkových úprav v obci Lipovce**

Starosta oznámil že obec bola vyzvaná Okresným úradom Prešov – pozemkovým a lesným odborom vyzvaná na doručenie zmluvy so zhotoviteľom Jednoduchých pozemkových úprav v lokalite Roveň. Z toho dôvodu je potrebné realizovať prieskum trhu a následne zvoliť správnu metódu pre verejné obstaranie dodávateľa služieb – realizátora projektu jednoduchých pozemkových úprav v lokalite Roveň.

Obecné zastupiteľstvo **poveruje** starostu prípravou podkladov a realizáciou verejného obstarávania na dodávateľa služieb : realizácia jednoduchých pozemkových úprav v lokalite Roveň v k.ú. Lipovce

***Uznesenie č. 2/4 –10/2023***

Hlasovanie: za: 6 proti: 0 zdržal sa: 0

**K bodu 5 – Návrh na kúpu pozemku**

Starosta predniesol potrebu kúpi pozemku nachádzajúceho sa pod existujúcou komunikáciou v časti IBV Domonkoš. Pozemok parc. č. 586/51, trvalý trávnatý porast s výmerou 74m2 v k.ú. Lipovce vznikol odčlenením geometrickým plánom č.39/2023 ktorý bol úradne overený Ing. Andrejom Tarasovičom dňa 29.9.2023 pod číslom G1-1688/2023.

Obecné zastupiteľstvo **schvaľuje** kúpupozemku KN-C 586/51, trvalý trávnatý porast s výmerou 74m2 v k.ú. Lipovce za sumu 3€/m2. Celková suma 222€

***Uznesenie č. 3/4 –10/2023***

Hlasovanie: za: 6 proti: 0 zdržal sa: 0

**K bodu 6 – Návrh na zmenu výšky nájomného v obecnej bytovke**

Z dôvodu rekonštrukcie kúpeľní a inflácie, starosta predniesol potrebu zvýšenia nájomného v obecnej bytovke. Navrhol nové nájomné pre byty č.1 a č.3 vo výške 90€ / mesiac a pre byty č.2 a č.4 vo výške 70€ / mesiac.

Obecné zastupiteľstvo v Lipovciach **schvaľuje** nájomné pre byty č.1 a č.3 vo výške 90€ / mesiac a pre byty č.2 a č.4 vo výške 70€ / mesiac.

***Uznesenie č. 4/4 –10/2023***

Hlasovanie: za: 6 proti: 0 zdržal sa: 0

**K bodu 7 - Schválenie Programu hospodárskeho a sociálneho rozvoja**

Starosta konštatoval, že program hospodárskeho a sociálneho rozvoja mali poslanci na pripomienkovanie. Ich pripomienky boli zapracované a zaslané ku kontrole.

Obecné zastupiteľstvo v Lipovciach **schvaľuje** nový Program hospodárskeho a sociálneho rozvoja 2023 – 2030.

***Uznesenie č. 5/4 –10/2023***

Hlasovanie: za: 6 proti: 0 zdržal sa: 0

**K bodu 8 -****DHZ – žiadosť o dotáciu**

Starosta predniesol žiadosť Dobrovoľného hasičského a záchranného zboru Lipovce o.z. o poskytnutie dotácie na pokrytie financovania spoluúčasti na obstaranie ľahkého terénneho špeciálu na záchranu života., nakoľko toto združenie si podalo žiadosť o poskytnutie NFP za účelom kúpy tohto terénneho špeciálu.

Obecné zastupiteľstvo v Lipovciach **schvaľuje** dotáciu Dobrovoľnému hasičskému a záchrannému zboru Lipovce n.o. vo výške 2800 € na pokrytie finančnej spoluúčasti pri poskytnutí NFP na kúpu ľahkého terénneho špeciálu na záchranu života.

***Uznesenie č. 6/4 –10/2023***

Hlasovanie: za: 6 proti: 0 zdržal sa: 0

**K bodu 9 – Rôzne**

1. Poslanec Anton Sokolský predniesol návrh na vyčistenie a spojazdnenie cesty-chodníka v miestne časti „kadlubek“ a taktiež opravu miesta na voľný odber minerálnej vody z prameňa, aby toto miesto mohli opäť navštevovať a využívať ako miestny obyvatelia, tak aj poslanci.
2. Starosta predniesol potrebu realizovaťvykonanie preventívnej protipožiarnej kontrolypodľa § 69 ods. 2) zákona NR SR č. 314/2001 Z. z. o ochrane pred požiarmi v znení neskorších predpisov.  
   Navrhol obecnému zastupiteľstvu schváliť nasledujúce:

* Za preventivára obce – Ing. Marek Slosarčik
* Za vedúcich kontrolných skupín – Jaroslav Sedlačko

Ľubomír Micheľ

Ing. Lukáš Sedlačko

Martin Jajčišin

Obecné zastupiteľstvo **schvaľuje** :

* Za vedúcich kontrolných skupín – Jaroslav Sedlačko

Ľubomír Micheľ

Ing. Lukáš Sedlačko

Martin Jajčišin

***Uznesenie č. 7/4 –10/2023***

Hlasovanie: za: 6 proti: 0 zdržal sa: 0

Obecné zastupiteľstvo **schvaľuje** :

* Za preventivára obce – Ing. Marek Slosarčik

***Uznesenie č. 8/4 –10/2023***

Hlasovanie: za: 6 proti: 0 zdržal sa: 0

1. Starosta predniesol potrebu prijať uznesenie obecného zastupiteľstva, ktoré bude súhlasiť s výstavbou v lokalite IBV Domonkoš. Toto uznesenie je potrebné k ďalšiemu rozvoju tejto lokality a k jednoduchším procesom na Okresnom úrade – katastrálny odbor.

Obecné zastupiteľstvo **schvaľuje** lokalitu IBV Domonkoš ako lokalitu určenú aj na individuálnu bytovú výstavbu. Táto lokalita obsahuje nasledovné parcely: KN-C 586/8 a všetky jej susediace parcely, KN-C 586/5, KN-C 586/6, KN-C 586/33, KN-C 586/4, KN-C 586/28, KN-C 586/1, KN-C 325/25, KN-E 113/102, KN-E 205/145, KN-E 205/45, KN-E 205/44, KN-C 328/3.

***Uznesenie č. 9/4 –10/2023***

Hlasovanie: za: 6 proti: 0 zdržal sa: 0

**K bodu 10 – Diskusia**

V diskusii nevystúpil nikto z prítomných.

**K bodu 12 – Záver**

Starosta obce po naplnení programu poďakoval poslancom obecného zastupiteľstva za účasť na zasadnutí a zasadnutie obecného zastupiteľstva ukončil.

V Lipovciach: 18.10.2023

Zapísal: Jozef Petrík Ján Šatník

starosta obce Lipovce

Overili: Ing. Stanislav Imrich .........................................

Matúš Eliáš ..........................................